Talk:Psychic/@comment-4151582-20110818131051

psychic > duševno

psychic > človek z (razvitimi) duševnimi močmi

Besede s korenom psychic so ene izmed najbolj težavnih za prevajanje. Evropski mladi jeziki, kamor spada seveda tudi slovenščina, so na splošno zelo siromašni s pojmi, ki se dotikajo ali opisujejo človekovo notranjost. Latinska beseda psyche, izvorno grško psykhe (duša, um, duh, dah, življenje, neviden življenjedajni princip ali bitje, ki naseljuje in usmerja fizično telo), nam služi kot osnova za imenovanje mlade vede psihologije, ki pa je pravzaprav v današnji podobi bolj veda o duševnosti, kot pa veda o duši sami. Zmeda na tem področju je velika.

Zakaj ne psihizem, psihične moči, psihik:

1. Vse so grde tujke.

2. Vse te rešitve so pomensko precej neizrazite. Menim da moramo pri izbiri prevoda posamezne besede pazljivo pretehtati kaj izbrana rešitev pomeni bralcu v asociativnem smislu in kašni so njeni ostali možni pomeni. Primer: v odlomkih, ki jih je iz NAB poslala Valerija beseda psychic nastopa pretežno v izrazito negativnem kontekstu. Če znotraj takšnega konteksta preberemo, da je človek psihik, to močno vleče na to, da je ta posameznik preprosto nor, zmešan, »psihič.« Kljub temu, da je zloraba duševnih moči resnično lahko velik problem, pa so te moči del nas in same po sebi niso nekaj slabega. So preprosto moči naše živalske duše.

3. Imamo krasno slovensko besedo, ki pomensko povsem ustreza pomenu angleških ustreznic. Res pa je, da se je potrebno zavoljo natančnosti poslužiti opisnega prevoda, na osnovi besede duševen.

4. Slovenščina nam omogoča, da z besedami izrazimo razliko med dušo, oziroma Egom, in med živalsko dušo ali dušo nižjih slojev (nižjega mentalnega, astralnega in eteričnega). Tako imamo dušne energije Ega in duševne sile t.i. lunarnih pitrisov ali inteligence teles, iz katerih je zgrajena naša osebnost.

O duševnih močeh: SSKJ pravi:

- psihičen = duševen

- duševen = nanašajoč se na dušo, nanašajoč se na umsko dejavnost.

- duševnost = skupek človekovih čustvenih, miselnih in voljnih značilnosti

1. Vsi ti pomeni se dotikajo človekove osebnosti, oziroma notranjega življenja, ki izhaja iz treh slojev (nižjega mentalnega, astralnega in eteričnega), oziroma iz njihovih odzivov na obdajajoče ter prežemajoče jih sile in energije. Točno to je tudi podlaga za vse »psihizme,« oziroma duševne moči.

2.Beseda duševno ima izrazitejši asociativni pomen ter bralcu, ki se z njo srečuje na novo omogoča hitrejši in natančnejši stik z ustreznim pomenom.

3.Izraz duševne moči lepo opisuje moči ki izhajajo iz duševnosti, za razliko od dušnih moči, ki izhajajo iz Ega.

4. Ponujene rešitve so lepe slovenske besede z ustreznim pomenom in ne vidim razloga zakaj se jih nebi poslužili.

5. Zgornje rešitve so prestale kontekste Kozmičnega ognja in Bele magije, povsem dobro pa ustrezajo tudi kontekstom NAB, ki jih je posredovala Valika. To je v bistvu ultimativni preizkus ustreznosti neke rešitve. Vse te so ga (z nekaj spretnosti) uspešno prestale.